Tim internazzjonali ta' xjentisti tal-Organizzazzjoni Dinjija tas-Saħħa wasal fil-belt ċentrali taċ-Ċina ta' Wuhan biex jinvestiga l-oriġini tal-koronavirus. Il-grupp wasal dalgħodu minn Singapore u kien mistenni jagħmel ġimgħatejn ta' kwarantina. Huma kellhom jaslu aktar kmieni dan ix-xahar, u d-dewmien biex iż-żjara tagħhom tiġi approvata wassal għal kritika pubblika mill-WHO. Mal-wasla tagħhom fil-belt ta' Wuhan, l-esperti ma tkellmux mal-ġurnalisti. L-Istati Uniti, li akkużat liċ-Ċina li ħbiet il-firxa inizjali tal-virus sena ilu, talbet għal investigazzjoni "trasparenti" mmexxija mill-WHO u kkritikat it-termini taż-żjara. It-tim wasal hekk kif żdiedu r-rapporti fiċ-Ċina ta' każijiet ġodda fil-grigal tagħha wara li rnexxielha xhur sħaħ biex kważi twaqqaf infezzjonijiet domestiċi.